# **Foreningsvedtægter**

§ 1 Navn og hjemsted

§ 2 Formål

§ 3 Medlemskab af Vestjysk Køre Selskab

§ 4 Medlemskab

§ 5 Generalforsamling

§ 6 Ekstraordinær generalforsamling

§ 7 Bestyrelsen

§ 8 Prokura

§ 9 Bestyrelsesmøder

§ 10 Regnskab

§ 11 Vedtægtsændringer

§ 12 Opløsning af foreningen

**§ 1 Navn og hjemsted**  
Vestjysk Køreselskab  
Klubbens hjemsted er Herning kommune

Foreningen er medlem af Dansk Køre Forbund, der er associeret med Dansk Ride Forbund under Dansk Idræts Forbund.

**§ 2 Formål**

Stk. 1 Foreningens formål er at medvirke til kørsel med heste gennem afholdelse at stævner, familieudflugter, kurser og konkurrencer af forskellig art, og at fremme kontakten mellem interesserede for kørsel med hest.

Stk. 2 Foreningens formål er at øge kendskabet og aktivt medvirke til sikkerheden ved kørsel med hest.

Stk. 3 Foreningen vil altid arbejde for og have fokus på dyrevelfærd.

Stk. 4 Foreningens formål er at fremme forståelsen af kulturen og det kulturelle omkring kørsel med hest.

**§ 3 Medlemskab af Vestjyskkøreselskab**

**§ 4 Medlemskab**

Stk. 1 Enhver, der er interesseret i kørsel med hest og som vil overholde foreningens vedtægter og bestemmelser, kan optages som medlem uanset alder.

Stk. 2 medlemmer kan til en hver tid optages i foreningen og medlemskabet løber kalenderåret ud.

Stk. 3 Indmeldelse skal ske via klubbens hjemmeside eller ved henvendelse til et bestyrelsesmedlem.

Stk. 4 Der kan tegnes et personligt medlemskab til VKS.

Stk. 5 Medlemskabet fornyes en gang årligt ved indbetaling af kontingentet i januar måned med sidste rettidige indbetaling inden generalforsamlingen.

Stk. 6 Er kontingentet ikke betalt inden generalforsamlingen, kan vedkommende slettes som medlem.

Stk. 7 et betalende medlemskab af VKS, giver en stemmeret på generalforsamling ved personligt fremmøde og en stemme på ekstraordinær generalforsamling ved personligt fremmøde.

Stk. 8 Foreningen og hvert enkelt af dens medlemmer er som følge heraf forpligtet til at rette sig efter DKF’s og DIF’s love, reglementer og bestemmelser.

Stk. 9 Bestyrelsen kan ekskludere et medlem, der modarbejder foreningens interesser. Eksklusionen, der skal være saglig, skal begrundes skriftligt. Eksklusionen kan ankes af den ekskluderede til generalforsamlingen på hvilken den ekskluderede skal opnå 2/3 af de fremmødtes stemmer for at omstøde bestyrelsens eksklusionsbeslutning.

**§ 5 Generalforsamling**

Stk. 1 Generalforsamlingen er foreningens øverste myndighed.

Stk. 2 Ordinær generalforsamling afholdes 1 gang årligt i februar.

Stk. 3 Forslag fra medlemmerne, der ønskes behandlet på generalforsamlingen, skal ved medlemmets navns nævnelse være formanden skriftligt i hænde mindst 14 dage før generalforsamlingens afholdelse.

Stk. 4 Ordinær generalforsamling indkaldes med mindst 4 ugers varsel af bestyrelsen ved skriftlig meddelelse til hvert enkelt medlem. Via mail og på hjemmesiden.

Stk. 5 Indkaldelsen skal angive generalforsamlingens dagsorden og denne skal til den ordinære generalforsamling mindst omfatte følgende punkter:

1. Valg af dirigent.
2. Valg af stemmetællere og referent.
3. Formandens beretning om foreningens virksomhed i det forløbne år med godkendelse heraf.
4. Kassererens aflæggelse af det reviderede regnskab, til godkendelse.
5. Valg af bestyrelsesmedlemmer, bilags kontrollør samt suppleanter.
6. Valg af mindst 5 udvalgsmedlemmer til aktivitetsudvalget.
7. Fastsættelse af årskontingent for næstkommende år efter indstilling fra bestyrelsen.
8. Behandling af indkomne forslag, der er vedlagt som bilag med forslagsstillerens navn.
9. Eventuelt.

Stk. 6 Dirigenten leder forhandlingerne og afgør alle spørgsmål om sagernes behandling og stemmeafgivning

Stk. 7 Dirigenten må ikke være medlem af bestyrelsen.

Stk. 8 Generalforsamlingen er beslutningsdygtig uden hensyn til de fremmødtes antal.

Stk. 9 Alle afgørelser sker ved simpelt stemmeflertal, medmindre andet udtrykkeligt er fastsat i nærværende vedtægter.

Stk. 10 Opstillingen af kandidater til bestyrelsen og udvalgene kan ske mundtligt. Genvalg kan finde sted.

Stk. 11 Afstemningen ved valg af bestyrelsesmedlemmer og udvalgsmedlemmer skal ske skriftligt, såfremt der er opstillet flere kandidater end der skal vælges.

Stk. 12 De kandidater, der har opnået flest stemmer, er valgt.

Stk. 13 Generalforsamlingens referat underskrives af dirigenten og formanden.

Stk. 14 Referatet skal være tilgængeligt senest 14 dage efter for foreningens medlemmer.

**§ 6 Ekstraordinær generalforsamling**

Stk. 1 Ekstraordinær generalforsamling afholdes efter beslutning af en ordinær generalforsamling eller af bestyrelsen eller såfremt mindst 1/5 af foreningens medlemmer fremsætter skriftlig anmodning med navns underskrift herom til formanden for bestyrelsen.

Stk. 2 Anmodningen skal være ledsaget af oplysning om, hvilket emne der ønskes behandlet på den ekstraordinære generalforsamling.

Stk. 3 Den ekstraordinære generalforsamling skal indvarsles efter samme principper, som den ordinære.

Stk. 4 Den ekstraordinære generalforsamling skal være afholdt senest 60 dage efter anmodningen er kommet bestyrelsens formand i hænde.

**§ 7 Bestyrelsen**

Stk. 1 Foreningen ledes af en bestyrelse på 5 medlemmer, der alle skal være fyldt 18 år. Bestyrelsen vælges af generalforsamlingen, der tillige vælger 2 bestyrelses suppleanter og mindst 5 medlemmer til aktivitetsudvalget.

Stk. 2 Hvert bestyrelsesmedlem vælges for 2 år ad gangen. I lige år er der 3 bestyrelsesmedlemmer på valg og i ulige år 2 bestyrelsesmedlemmer på valg. Der vælges 2 suppleanter. Suppleanterne er på valg hvert år, og kan genvælges. Medlemmer af aktivitetsudvalget vælges for et år ad gangen.

Stk. 3 Ved den konstituerende generalforsamling vælges 3 bestyrelsesmedlemmer for 2 år og 2 for 1 år. Ved de følgende generalforsamlinger kan, efter bestyrelsens indstilling, reglen om en 2-årig valgperiode ændres til 1-årig, indtil en regelmæssig turnus opnås, således at der ved den ordinære generalforsamling afgår mindst 2 bestyrelsesmedlemmer, som kan genvælges

Stk. 4 Bestyrelsen konstituerer sig selv med formand, næstformand, sekretær og kasserer. Sekretær og kasserer, kan være medlemmer uden for bestyrelsen som varetager disse opgaver.

Stk. 5 Aktivitetsudvalget udpeger blandt de valgte et medlem, der skal varetage kontakt og rapportering til bestyrelsen. Aktivitetsudvalget kan nedsætte underudvalg, f.eks. et fest- eller stævneudvalg.

Stk. 6 På ordinær generalforsamling vælges 2 suppleanter, valget er for 1 år og genvalg kan finde sted. Har et bestyrelsesmedlem et længerevarende frafald fra bestyrelsen, indkalder formanden en suppleant.

Stk. 7 Er der ikke en suppleant der kan tiltræde bestyrelsesposten, kan bestyrelsen vælge en stedfortræder iblandt de valgbare medlemmer af foreningen.

Stk. 8 Bestyrelsesmedlemmer skal være myndige for at være valgbare.

Stk. 9 Bestyrelsen er beslutningsdygtigt, når alle 5 medlemmer har stemt.

Stk. 10 Forslag til dagsordenen skal være bestyrelsen i hænde senest 8 dage før bestyrelsesmødet.

Stk. 11 Sekretæren fører beslutningsreferat fra bestyrelsesmøderne. Ved afslutning af et bestyrelsesmøde fastlægges dato for det næste møde. Senest 8 dage efter mødets afholdelse udsendes referatet til bestyrelsen til godkendelse af de tilstedeværende bestyrelsesmedlemmer.

Stk. 12 Bestyrelsen behandler alle indkomne forslag.

Stk. 13 Bestyrelsen disponerer over foreningens midler i overensstemmelse med foreningens formål. Bestyrelsen behandler og træffer beslutninger vedrørende foreningens virksomhed og økonomi.

**§ 8 Prokura**   
Stk. 1 Bestyrelsen disponerer over klubbens midler og varetager dennes tarv på bedste måde.  
Prokura kan meddeles to i foreningen, f.eks. formand/-næstformand, der er bemyndiget til at underskrive de dokumenter om køb, salg og anden.

Stk. 2 Bestyrelsen kan ikke optage lån på foreningsvegne.

Stk. 3 Foreningen hæfter kun for sine forpligtigelser med den af foreningen til enhver tid tilhørende formue. Der påhviler ikke foreningens medlemmer eller bestyrelse nogen personlig hæftelse.

**§ 9 Bestyrelsesmøder**Stk. 1 Bestyrelsesmøder afholdes mindst 6 gange årligt, men i øvrigt efter behov eller på forlangende af mindst 3 bestyrelsesmedlemmer.  
  
Bestyrelsen indkaldelse skriftlig med min. flg. dagsorden:  
1. Godkendelse af referat  
2. Meddelelser fra formanden  
3. Rapport fra aktivitetsudvalget.  
4. Eventuelt  
  
Stk. 2 Alle bestyrelsesbeslutninger tages ved simpelt flertal. Står stemmerne lige, er formandens stemme afgørende og i dennes forfald næstformandens. For at gyldig bestyrelsesbeslutning kan vedtages, må mindst 2/3 af bestyrelsens medlemmer være til stede og deltage i afstemning. Næstformand træder under formandens forfald i dennes sted.

**§ 10 Regnskab**

Stk. 1 Regnskabsåret er 1. januar – 31. december.

Stk. 2 Kontingentet fastsættes på generalforsamlingen efter indstilling fra bestyrelsen.

Stk. 3 Kassereren forelægger det afsluttede regnskab på den ordinære generalforsamling efter revision.

Stk. 4 Bilags kontrollør vælges af generalforsamlingen for 2 år ad gangen og kan genvælges.

Stk. 5 Det årlige regnskab tilstilles bilags kontrollør senest 14 dage før, generalforsamlingen afholdes.  
Bilags kontrollør skal gennemgå regnskabet kritisk og talmæssigt og forvisse sig om, at de opførte aktiver er til stede.

**§ 11 Vedtægtsændringer**

Stk. 1 Vedtægterne kan ændres på en generalforsamling, såfremt forslag herom vedtages ved stemmeflertal af fremmødte medlemmer.

**§ 12 Opløsning af foreningen**

Stk. 1 Opløsning af Vestjysk Køre Selskab kan vedtages ved simpelt stemmeflertal på en særlig indkaldt ekstraordinær generalforsamling, såfremt forslag herom på en forudgående generalforsamling er vedtaget med mindst 2/3 af de fremmødte medlemmer.

Stk. 2 Ved opløsning af Køreforeningen udloddes foreningens midler til almennyttige formål i hjemmehørende kommune. Vedtaget på den ophørende generalforsamling.

Vedtaget på generalforsamlingen den 20. februar 2025.

Formand Næstformand.

Elin Juulsgaard Birthe Gurlev Larsen

Sidsel Marie Løvvang Suzi Jørgensen

Reno Olesen